יצחק ישר

יצחק ישר (1920, מוסקבה – 14 בפברואר 2011, תל אביב) היה אדריכל ישראלי, מייסד משרד ישר אדריכלים, חתן פרס רוקח לאדריכלות (פעמיים) ופרס רכטר.

==ביוגרפיה==
ישר נולד במוסקבה בשנת 1920. שם משפחתו נגזר מראשי תיבות של סבו: יצחק שמואל רמסיסקין (שם כפרו בבלארוס).
עלה עם משפחתו לארץ ישראל בגיל ארבע. הוא התקבל ללימודי אדריכלות בטכניון, אולם מלחמת העולם השנייה קטעה את לימודיו והוא התגייס לצבא הבריטי. לאחר שחרורו השלים את לימודיו האקדמיים בטכניון. עד לשנת 1952 עבד עם האדריכל דב כרמי, והחל מאותה העת פתח משרד עצמאי. בין השנים 1958–1965 עבד יחד עם האדריכל דן איתן במשרד משותף.

ישר זכה במספר פרסים למבנים שהיה שותף בתכנונם: פרס רוקח לבניין מקסיקו באוניברסיטת תל אביב אותו תכנן עם האדריכל דן איתן, פרס רכטר לתכנון מוזיאון תל אביב לאמנות אותו תכנן גם כן עם איתן, ופרס רוקח על דיזנגוף סנטר אותו תכנן עם האדריכלית עליזה טולדו.

ישר היה נשוי שלוש פעמים. אשתו הראשונה הייתה השחקנית חנה מרון, ממנה התגרש. לאחר מכן היה בן זוגה של תמר רפפורט, אותה הכיר במשרדו של דב כרמי. השניים נפרדו בעקבות נסיעתה של רפפורט לארצות הברית. לאחר מכן נישא לזמרת רמה סמסונוב, אם בנו, האדריכל אבנר ישר, המנהל כיום את המשרד. לאחר שובה של רפפורט לישראל, בסוף שנות ה-50, התגרש ישר מסמסונוב ונישא לרפפורט. לשניים שתי בנות משותפות. 

יצחק ישר נפטר בביתו שבתל אביב, בגיל 91, ונטמן בבית העלמין קריית שאול.

משנת 2012 מוענק פרס יצחק ישר לפרויקט גמר מצטיין באדריכלות.

== פרויקטים בולטים ==
[[דיזנגוף סנטר - מבט מבפנים]]
* בית הוועד הפועל של הסתדרות העובדים הכללית, תל אביב, חבר צוות תכנון בראשות דב כרמי, 1956.
* מערך השירותים האזרחי והמבנים הציבוריים בקריה למחקר גרעיני, דימונה, בשיתוף דן איתן, 1963.
* מוזיאון תל אביב לאמנות, תל אביב, בשיתוף דן איתן, 1964.
* שכונת מגורים, חוף השנהב, בשיתוף דן איתן, 1964.
* בית התפוצות, תל אביב, 1966.
* בניין מקסיקו, אוניברסיטת תל אביב, בשיתוף דן איתן.
* דיזנגוף סנטר, תל אביב, בשיתוף עליזה טולדו, 1977.
* מגדלי דוד, תל אביב, בשיתוף אורי זרובבל, שנות ה-70.
<gallery>
קובץ:KaMaG.jpg|הקריה למחקר גרעיני - נגב
קובץ:Beth Hatefutsoth3.JPG|בית התפוצות - תל אביב
קובץ:PikiWiki Israel 12090 histadrut house in tel aviv.jpg|בית הוועד הפועל של ההסתדרות
קובץ:TelAM.jpg|מוזיאון תל אביב לאומנות
קובץ:yasharuni.jpg|בית הספר ללימודי יהדות באוניברסיטת תל אביב
yasharz.JPG|מגורים בצפת, 1975
</gallery>

== ראו גם ==
* ערכים על מבנים ואתרים שתכנן יצחק ישר

== קישורים חיצוניים ==

* מיכאל יעקובסון: [http://michaelarch.wordpress.com/2010/07/30/%d7%a1%d7%99%d7%91%d7%95%d7%91-%d7%91%d7%91%d7%a0%d7%99%d7%99%d7%9f-%d7%9e%d7%a7%d7%a1%d7%99%d7%a7%d7%95-%d7%a9%d7%9c-%d7%94%d7%a4%d7%a7%d7%95%d7%9c%d7%98%d7%94-%d7%9c%d7%90%d7%9e%d7%a0%d7%95%d7%99/ סקירה אדריכלית על בניין מקסיקו] באתר 'חלון אחורי', 7/2010.
* מיכאל יעקובסון: [http://michaelarch.wordpress.com/2014/01/01/%D7%A1%D7%99%D7%91%D7%95%D7%91-%D7%91%D7%91%D7%A0%D7%99%D7%99%D7%9F-%D7%91%D7%99%D7%AA-%D7%94%D7%A1%D7%A4%D7%A8-%D7%9C%D7%9E%D7%93%D7%A2%D7%99-%D7%94%D7%99%D7%94%D7%93%D7%95%D7%AA-%D7%A2%D7%A9/ סקירה אדריכלית על בניין יהדות באוניברסיטת תל אביב] באתר 'חלון אחורי', 1.1.14
* מיכאל יעקובסון: [https://michaelarch.wordpress.com/2016/04/23/%D7%A1%D7%99%D7%91%D7%95%D7%91-%D7%91%D7%A9%D7%9B%D7%95%D7%A0%D7%AA-%D7%94%D7%A0%D7%99%D7%A6%D7%97%D7%95%D7%9F/ סיבוב בשכונת הניצחון בדימונה], באתר 'חלון אחורי', 23 באפריל 2016
* מיכאל יעקובסון: [https://michaelarch.wordpress.com/2019/05/23/%D7%A1%D7%99%D7%91%D7%95%D7%91-%D7%91%D7%A9%D7%99%D7%9B%D7%95%D7%A0%D7%99%D7%9D-%D7%91%D7%A9%D7%9B%D7%95%D7%A0%D7%AA-%D7%A9%D7%A4%D7%99%D7%A8%D7%90-%D7%91%D7%AA%D7%9B%D7%A0%D7%95%D7%9F-%D7%93%D7%9F/ סיבוב בשיכונים בשכונת שפירא בתכנון דן איתן ויצחק ישר], באתר 'חלון אחורי', 23 במאי 2019
*מיכאל יעקובסון: [https://michaelarch.wordpress.com/2021/05/22/%d7%a1%d7%99%d7%91%d7%95%d7%91-%d7%91%d7%9e%d7%91%d7%a0%d7%a0%d7%99%d7%9d-%d7%a9%d7%aa%d7%9b%d7%a0%d7%9f-%d7%99%d7%a6%d7%97%d7%a7-%d7%99%d7%a9%d7%a8-%d7%91%d7%a6%d7%a4%d7%aa/ סיבוב במבננים שתכנן יצחק ישר בצפת], באתר 'חלון אחורי', 22 במאי 2021
* 

==הערות שוליים==

קטגוריה:אדריכלים ישראלים
קטגוריה:בוגרי הטכניון - מכון טכנולוגי לישראל: אדריכלות
קטגוריה:זוכי פרס רוקח
קטגוריה:זוכי פרס רכטר
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1920
קטגוריה:ישראלים שנפטרו ב-2011